Ego Robertus, Dei gratia Cabilonensis episcopus, notum facio, omnibus tam futuris quam presentibus, quod Guichardus de Sauduno testimonium perhibuit in presentia nostra : calumpniam quam movebat erga fratres de Firmitate pro decimis de Bertreio pacificatam esse per manum Pontii de Cuusello, et Galterii filii sui; et Josberti de Loiseio; et concesserat ut sicut ducit via de Sivreyo apud Bertreium, terram quę est in dextra parte vię libere excolerent. Testes : Guillelmus cellerarius Firmitatis, Robertus Capellanus meus, Falco de Mirmanda. Actum est hoc anno Incarnationis dominicę Mo Co LXXXoVo.